রত্যক্ষদর্শী ও পুলিশ কর্মকর্তারা বলছেন, খুনিরা সংখ্যায় ছিল পাঁচজন। তাদের পাকড়াও করতে যাওয়া পুলিশ দলের সদস্য সংখ্যা ছিল চার। তাদের দুই কর্মকর্তাসহ চারজনের হাতেই ছিল অস্ত্র। গোলাগুলির পরও কোনো দুর্বৃত্ত গ্রেফতার না হওয়ায় পুলিশের ভূমিকা নিয়ে কিছুটা প্রশ্ন উঠেছে। টানা কয়েকটি ঘটনার পর উগ্রপন্থি খুনিদের ধরতে আইন-শৃঙ্খলা রক্ষাকারী বাহিনীর বিভিন্ন সংস্থার গলদঘর্ম অবস্থা। চলছিল টানা অভিযানও। এরই মধ্যে বাসায় ঢুকে দু’জনকে হত্যার পর আইন-শৃঙ্খলা রক্ষাকারী বাহিনীর নাকের ডগা দিয়ে খুনিরা কীভাবে পালাল, তা নিয়েও কথা উঠছে। সংশ্লিষ্টরা বলছেন, ঘটনাস্থল থেকে হাতেনাতে জঙ্গিদের গ্রেফতার করা গেলে অনেক ক্লু বেরিয়ে আসত। পুলিশের গুলিতে জড়িতদের কেউ মারা গেলেও তা ‘সাফল্য’ হিসেবে বিবেচিত হতো।